b'\n_START_ARTICLE_\nMaurice L\xc3\xa9vy\n_START_SECTION_\n\xc5\xbdivljenje in delo\n_START_PARAGRAPH_\nL\xc3\xa9vy je \xc5\xa1tudiral na \xc3\x89cole Polytechnique in \xc3\x89cole des Ponts et Chauss\xc3\xa9es in leta 1863 postal in\xc5\xbeenir. Leta 1867 je doktoriral z dizertacijo Essai th\xc3\xa9orique et appliqu\xc3\xa9 sur le mouvement des liquides. Med francosko-prusko vojno (1870-1871) mu je Vlada nacionalne obrambe zaupala nadzor nad delom topni\xc5\xa1tva._NEWLINE_V naslednjih desetletjih je zasedal ve\xc4\x8d pou\xc4\x8devalskih mest, profesor na \xc3\x89cole centrale Paris od leta 1875, \xc4\x8dlan komisije za geodetske preglede Francije leta 1879 in profesor na Francoskem kolegiju (Coll\xc3\xa8ge de France) leta 1885._NEWLINE_V letu 1888 je uvedel sistem vle\xc4\x8denja ladij s pomo\xc4\x8djo nadzemnih kablov. Preskusni sistem so namestili med pari\xc5\xa1kim jugovzhodnim predmestjem Joinville-le-Pont in Saint-Mauriceom. Sestavljal ga je neskon\xc4\x8dni kabel, ki so ga poganjali mo\xc4\x8dni parni stroji, in na katerega so pritrdili ladje, ki so lahko potovale s hitrostjo 4\xc2\xa0km/h. Pokazal se je sicer za neprakti\xc4\x8dnega._NEWLINE_Leta 1890 je uspe\xc5\xa1no povezal Webrove in Riemannove zakone elektrodinamike, in kjer je bila hitrost gravitacije enaka hitrosti svetlobe. Pristop Webra in drugih je bil napa\xc4\x8den in tako so te poskuse zavrnili, Webrovo teorijo pa so nadomestile Maxwellove ena\xc4\x8dbe. L\xc3\xa9vy je pomembno prispeval na podro\xc4\x8dje teorije preoblikovanja._NEWLINE_Za \xc4\x8dlana Francoske akademije znanosti so ga sprejeli leta 1883, ob Bresseovi smrti, katerega je nadomestil v razredu mehanike. Bil je tudi \xc4\x8dlan Francoskega in\xc5\xa1tituta in Kraljeve akademije znanosti v Rimu.'